boeke | SkalkSkryf
Posts Tagged ‘boeke’
Posted in Louwie, tagged boeke, Leesstof, Markus Zusak, The Book Thief on Februarie 1, 2014| 7 Comments »
Lees ek Markus Zusak se “The Book Thief” en wat `n wonderlike storie is dit nie. Dit gaan oor WO 2, hoofsaaklik oor hoe Duitse kinders die tydperk beleef het. Pragtig geskryf met uitsonderlike woordgebruik wat stil tussen die lyne ingesluip word tot groot vermaak van die leser.
Woord juweeltjies soos:
“There was the suggestion of a draught from inside. Something like the imagined breath of a corps.”
“Max and Liesel were held together by the quiet gathering of words.”
“Her throat was baren now. No words for miles.”
” Her cold hands felt for her sleeves and a sentence droped from her mouth. ‘He’s not dead yet.’ The words landed on the table and positioned themselves in the middle. All three people looked at them.”
Uit die dagboek van “Death”:
“For the book thief, everything was going nicely. For me, the sky was the colour of Jews.”
“Rudy’s voice reached over and handed Liesel the truth. For a while, it sat on her shoulder, but a few thoughts later, it made its way to her ear.”
Dit is werklik een van die min regtig goeie boeke wat die afgelope tyd op die rakke te koop was. Gaan lees dit gerus. Dit behoort jou nie teleur te stel nie … tensy jy natuurlik een van die 50 skakerings van grys brigade is. Dan moet jy dit liewer nie aanpak nie, jy sal teleurgesteld wees. Daar is geen seks in nie.
Twee boeke, nee drie
Posted in Louwie, tagged boeke, Brown, Coetzee, Pratchett on Mei 26, 2013| 7 Comments »
Laai ek onlangs JM Coetzee se “Childhood of Jesus” op my Gobi e-leser. Nou voel ek half verneuk. Die boek begin letterlik nêrens. ‘n Man en ‘n kind begin ‘n nuwe lewe iewers. Dan beweeg die storie nêrens heen nie, en eindig letterlik weer nêrens nie. Selfs die titel mislei want dit gaan nie oor Jesus nie. Dit is moontlik gekies vir sensasie om verkope te bevorder.
Werklik nie een van sy bestes nie.
Toe swig ek voor populêre druk en laai “The life of Pi” af. Resensies besing die boek en die film. Een antie by `n boekwinkel oortuig my die boek gaan oor diep dinge, filosofie en godsdiens. Toe vind ek jy kry in een hoofstuk van Pratchett se “Feet of clay” meer oor godsdiens en filosofie as in die ganse Pi-boek. En jy kry nog `n bek vol humor op die koop toe.
Ek voel steeds verneuk.
Nou het ek Dan Brown se “Inferno” gekoop, al 461 bladsye daarvan in hardeband gebind. En nou sien ek resensente sê dit is die swakste boek van die reeks!
Ek voel weer verneuk.
Sal maar die boek lees en self besluit of dit wel so swak is as wat gesê word. Die 461 bladsye gaan my `n lang tyd neem om te lees. Moet nie verwag dat ek binne die volgende maand of twee sal kan sê hoe ek die storie gevind het nie.
Ook my kinders, wat `n aandeel in die boek se aankoop belê het, sal maar moet wag tot ek klaar is voor hulle `n beurt sal kry om dit te lees.
Posted in Joh, tagged boeke, kritiek on Mei 12, 2008| Leave a Comment »
Posted in Louwie, tagged boeke, godsdiens, kerk on Januarie 19, 2008| 2 Comments »